8282 S Lower Red Creek Rd, Fruitland, UT 84027 (#1672468) :: Utah Best Real Estate Team | Century 21 Everest
8282 S Lower Red Creek Rd
8282 S Lower Red Creek Rd Fruitland, UT 84027 ﻿ Te huur: Juliusstraat, 5621 GB Eindhoven - HouseHunting
- Huurprijs is €1425,- exclusief gwl en media Fliek | Alta Cloete
Category Archives: Fliek
‘n Goeie fliek is ‘n groot vreugde. Maar hulle is skaars.
Les Misérables (vervolg)
Meer oor die dinge wat in my bly vassteek het na hierdie fliek:
Eerstens die lot van die vrou, in hierdie geval deur die karakter van Fantine verpersoonlik. As jy nie ‘n (ryk) man het om jou te beskerm nie, is dinge eenvoudig hopeloos. Die toneel waar sy haar hare laat afsny vir ek dink 10 frank, was hartroerend. Die toneel waar sy van haar tande laat trek vir nog ‘n paar frank, het my my hande oor die oë laat slaan. En haar lied na sy (seker vir die eerste keer) haar werk as prostituut gedoen het, het my hart gebrek. Want ja, daar is vandag nog baie vroue wat nie werklik bevry is nie. En nie net in verre lande waar hulle vreemde klere moet dra en nie mag motor bestuur nie. Hulle is hier tussen ons en hulle is on-vry op baie verskillende maniere.
Die tweede ding wat my bybly, is die mooi gesiggies van die idealistiese studente wat die opstand lei. (Ja, seker ook omdat hulle darem iets vir die oog was tussen al die minder Read the rest of this entry »
Posted by Alta Cloete op 10/02/2013 in Boeke, Fliek, Lees, Skrywers, Stokperdjies, Suid-Afrika
Sleutelwoordw: Afrikaans, Alta Cloete, Fantine, flieks, Hugh Jackman, Les Misérables, Victor Hugo
‘n Fliek om te onthou: Les Misérables
Oppervlakkig beskou het ek nie die fliek besonder baie geniet nie. Eintlik is dit nie juis ‘n fliek om te geniet nie, daarvoor is daar te veel bloed, sweet en trane. Die akteurs wat self sing, is natuurlik iets besonders, maar dit beteken nie noodwendig dat hulle altyd ewe goed sing nie (nie dat ek nou juis ‘n kenner is nie). En daarby is dit lank. Báie lank, vir ‘n haastige mens wie se bene begin pyn as sy lank stilsit. (Ek het natuurlik my breiwerk saamgeneem – en toe is ek te skaam om dit uit te haal, want daar is te veel ander mense redelik naby aan my. En met die uitkomslag kom ek agter die mens naaste aan my was toe al die tyd ‘n bekende.) Daarby is die karakters die meeste van die tyd so vuil en dikwels redelik aanstootlik (sekerlik baie realisties) dat dit regtig nie altyd ‘n plesier is om daarna te kyk nie. Dit was natuurlik ‘n tyd toe elke Jan Rap en sy maat nie ‘n huis met twee badkamers en permanente warm water gehad het nie. Om nie te praat van mediese dienste en regte van allerlei aard nie. Mense was sekerlik vuil, sekerlik dikwels gebreklik en in Europa sekerlik baie dikwels half verkluim.
Ek het ook al lank gelede (spesifiek tydens twee Afrikaanse musiekspele by die KKNK) besluit die musical as genre is regtig nie vir my nie en ek gaan ook nie skuldig voel daaroor nie. (Behalwe vir Read the rest of this entry »
Posted by Alta Cloete op 03/02/2013 in Fliek
Sleutelwoordw: Afrikaans, Alta Cloete, Amanda Seyfried, Anne Hatheway, Europa, flieks, Frankryk, Hugh Jackman, Julie Andrews, Les Misérables, Russel Crow
Om te Roepman of nie
Ek het nooit geweet ek het soveel vooroordele nie. Darem nie oor mense nie (behalwe ‘n paar waaraan ek vas glo, soos dat mans nie iets kan soek nie … :), maar oor ander dinge. Nou moet ek darem tot my eie verdediging sê dat vooroordele (beliefs) gewoonlik deur ondervinding daar geplaas word. Nou ja, my ondervinding van Afrikaanse flieks is swak. Om die minste te sê. Die laaste een wat ek uit my hart uit geniet het, was Hoor my lied in ek dink 1968, toe my geliefde tannie Bessa kliphard Sies! gesê het vir Gé Korsten en iemand (was dit Min Shaw?) se kuise soen. En my boeta hoogs verontwaardig was toe ek langs hom effens tranerig begin raak het. Wat my bring by van die vooropgestelde idees waarmee ek grootgeword het: Enige liggaamlike kontak tussen man en meisie is iets negatiefs, iets wat jy in die donker doen waar niemand jou sien nie. En dis verkeerd Read the rest of this entry »
Posted by Alta Cloete op 24/07/2011 in Fliek, Stokperdjies, Suid-Afrika
Sleutelwoordw: Afrikaners, apartheid, Gé Korsten, Hoor my lied, Jan van Tonder, Min Shaw, Roepman
Fliek: Morning glory
Ek het die fliek gaan kyk in die week waarin ek met die dood geworstel het (darem nie my eie nie!), in ‘n doelbewuste poging om iets positiefs te doen en vir myself goed te wees. My gemoed was maar laag en my verwagtinge baie min. Dalk is dit hoekom ek dit so geniet het. Dalk omdat ek nie die energie gehad het om regtig krities te kyk nie. Ek wou net graag lag – en glo my, ek het. Ongelukkig het die onaangename werklikheid maar weer buite die fliek gewag, maar vir daardie tydjie het ek van die meeste van die wêreld se ellendes skoon vergeet.
Vir Rachel McAdams ken ek van g’n kant af nie. Maar sy is pragtig en sy het wat my betref die rol uitstekend gespeel. Aan die begin is sy behoorlik soos ‘n kat op ‘n warm plaat – so springerig dat sy Read the rest of this entry »
Posted by Alta Cloete op 19/03/2011 in Fliek
Sleutelwoordw: Diane Keaton, Harrison Ford, komedie, Patrick Wilson, Rachel McAdams
Cher lyk soos ‘n dertigjarige met ‘n plastiekgesig. Christina lyk met verloop van die fliek soos enigiets vanaf ‘n Read the rest of this entry »
Posted by Alta Cloete op 26/02/2011 in Fliek, Humor
Sleutelwoordw: Cher, Christina Aquilera, dans, gay, musical
Fliek: Black Swan
Black Swan is ‘n besondere fliek – dit sal min mense ontken. Maar die kyker wat die fliek gaan kyk vir ontspanning en omdat hy/sy van ballet hou, kan dalk meer kry as waarop hy gereken het.
Black Swan is nié ‘n goedvoelfliek nie. Dis ‘n ontstellende fliek, ‘n donker, erotiese, weird, onvergeetlike fliek wat jou effens gehawend uit die teater laat steier.
Die karakters bly jou by, selfs al het sommige ‘n baie klein rol. Die ballerina (Natalie Portman) met die perfekte tegniek, maar die onvermoë om haar donker kant te ontgin ten einde die Swart Swaan in Swanemeer suksesvol te dans; die choreograaf/baas wat die beste in haar na vore wil bring en in die proses nie juis haar gevoelens spaar of sy belustigheid Read the rest of this entry »
Posted by Alta Cloete op 16/02/2011 in Fliek
Sleutelwoordw: ballet, dans, Natalie Portman, Oscars
Sluit aan by 214 ander intekenaars
Schoeman, Odette - Swartskaap